อัยการ เลื่อนนัดฟังคำสั่งคดีหัวหน้าพรรคอนาคตใหม่ วิจารณ์ คสช. ไปเป็นวันที่ 16 มกราคม 2563
อัยการ เลื่อนนัดฟังคำสั่งคดีหัวหน้าพรรคอนาคตใหม่ วิจารณ์ คสช. ไปเป็นวันที่ 16 มกราคม 2563 รอสำนักงานตำรวจแห่งชาติ ส่งความเห็นพ้องตามหรือไม่นายกฤษฎางค์ นุตจรัส ทนายความของนายธนาธร จึงรุ่งเรืองกิจ หัวหน้าพรรคอนาคตใหม่ เดินทางมาที่สำนักงานอัยการสูงสุด เพื่อรับฟังคำสั่งคดีที่นายธนาธร, นายไกลก้อง ไวทยการ นายทะเบียนพรรค และนางสาวจารุวรรณ ศรัณย์เกตุ กรรมการบริหารพรรค ตกเป็นจำเลยในข้อหา ผิด พ.ร.บ.คอมพิวเตอร์ พ.ศ.2550 กรณีจัดรายการคืนวันศุกร์ให้ประชาชน ผ่านเฟซบุ๊กไลฟ์ในเพจอนาคตใหม่ วิจารณ์พลังดูดของ คสช. เมื่อวันที่ 29 มิถุนายน 2561นายกฤษฎางค์ กล่าวภายหลังเข้าพบ พนักงานอัยการว่า หลังจากที่อัยการมีความเห็นสั่งไม่ฟ้องในคดีนี้ไปเมื่อวันที่ 28 ตุลาคมที่ผ่านมา และส่งความเห็นไปยังสำนักงานตำรวจแห่งชาติ พิจารณาว่าจะเห็นพ้องตามอัยการหรือไม่นั้น ขณะนี้ สำนักงานตำรวจแห่งชาติ ยังไม่ได้ส่งความเห็นกลับมา ทางอัยการจึงขอนัดนายธราธรให้มาฟังคำตัดสินอีกครั้ง ในวันที่ 16 มกราคม 2563 ซึ่งเป็นวันเดียวกับที่ทางอัยการได้นัดหมายให้นายปิยะบุตร แสงกนกกุล เลขาธิการพรรค มาฟังคำตัดสินในคดีหมิ่นศาลรัฐธรรมนูญ เช่นเดียวกัน